S-1219/2011

Ár 2011, þriðjudaginn 6. september, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1219/2011: Ákæruvaldið (A-kvk-nf L-kvk-nf G-kvk-nf) gegn H-x-x J-x-x (P-kk-nf A-kk-nf P-kk-nf hrl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 23. ágúst sl. á hendur ákærða, H-x-x J-x-x, kt. 000000-0000, Hverfisgötu 108, Reykjavík, „fyrir líkamsárás, með því að hafa, aðfaranótt 10. október 2010 framan við skemmtistaðinn Enska barinn, Austurstræti 12, Reykjavík, kýlt G-kk-þf E-kk-þf B-kk-þf, einu höggi vinstra megin í andlitið með krepptum hnefa svo gleraugu brotaþola skárust inn í gagnaugað með þeim afleiðingum að G-kk-nf E-kk-nf hlaut sár og mar á augnloki og augnsvæði vinstra megin við augabrún.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998.

Þess er krafist að ákærði verði dæmdur til refsingar og til greiðslu alls sakarkostnaðar.

Þá gerir H-kk-nf R-kk-nf H-kk-nf, hdl., f.h. G-kk-ef E-kk-ef B-kk-ef, kt. 000000-0000, kröfu um að ákærði verði dæmdur til að greiða brotaþola skaðabætur að fjárhæð kr. 700.000,- með vöxtum af kr. 500.000,- skv. 8. gr. laga nr. 38/2001 um vexti og verðtryggingu, frá 10. október 2010 til 11. janúar 2011, en af kr. 700.000,- frá þeim degi til birtingardags ákæru, en frá þeim degi með dráttarvöxtum skv. 1. mgr. 6. gr., sbr. 9. gr. laga nr. 38/2001 til greiðsludags.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Ákærði hefur rofið skilorð fangelsisdóms frá árinu 2009. Ber að dæma upp þann dóm og gera ákærða refsingu í einu lagi. Vegna játningar ákærða og þess að brotið olli einungis minni háttar meiðslum þykir mega skilorðsbinda refsingu ákærða en hún ákveðst 3 mánaða fangelsi. Fellur refsing þessi niður að liðnum 2 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að greiða skaðabætur ásamt almennum vöxtum samkvæmt 8. gr. og dráttarvöxtum samkvæmt III. kafla laga um vexti og verðtryggingu nr. 38, 2001, eins og nánar segir í dómsorði.

Dæma ber ákærða til þess að greiða verjanda sínum, P-kk-þgf A-kk-þgf P-kk-þgf hrl. 50.000 krónur í málsvarnarlaun og H-kk-þgf R-kk-þgf H-kk-þgf hdl. 50.000 krónur í lögmannsþóknun, hvort tveggja að meðtöldum virðisaukaskatti.

Þá ber að dæma að ákærði greiði annan kostnað af málinu, 31.050 krónur.

DÓMSORÐ:

Ákærði, H-x-x J-x-x, sæti fangelsi í 3 mánuði. Framkvæmd refsingarinnar er frestað og fellur hún niður að liðnum 2 árum frá dómsuppsögu, haldi ákærði almennt skilorð.

Ákærði greiði G-kk-þgf E. B-kk-þgf 100.000 krónur í skaðabætur ásamt almennum vöxtum frá 10. október 2010 til 30. ágúst 2011 en þaðan í frá með dráttarvöxtum til greiðsludags.

Ákærði greiði verjanda sínum, P-kk-þgf A-kk-þgf P-kk-þgf hrl. 50.000 krónur í málsvarnarlaun og H-kk-þgf R-kk-þgf H-kk-þgf hdl. 50.000 krónur í lögmannsþóknun. Loks greiði ákærði 31.050 krónur í annan sakarkostnað.

P-kk-nf G-kk-nf